

T.TAU03 – “‘Ia ti’aturi ‘oe te rā’au, e ora ‘oe” / “Si tu crois au remède, tu guériras.”
E au atu ra pa’i ē, teie mahana te tātarahapa nei au te ha’api’ira’a o tō’u na metua vahine tei ‘ore i ha’apa’ohia e au. ‘Inaha ho’i, i fa’atere na tō’u nei metua vahine i te rā’au tahiti. Nō te tamari’i iho a ra. Terā rā’au tā na fa’aterera’a, tera rā’au tā na fa’aterera’a. Terā te rau’ere, terā te faito. Terā rā’au, nō terā ma’i ‘e terā ma’i. ‘Aore au i ha’apa’o. Ti’aturi pa’i tā vera mā. Terā ïa teie mahana, ‘aore ‘a.
‘Ē. ‘Oia. I ha’amana’o noa na vau te huru o tō’u metua vahine, ‘ia tae ana’e mai te ta’ata i te fare nei nō te rā’au. Nā’o ai o na ē i terā ta’ata : « E haere ‘oe e ti’i terā rau’ere, ‘āfa’i mai i te fare nei. » Nā ‘o atu ra vau ē : « Mamie, ‘aita ‘oe e haere e ti’i ? ‘aita ho’i ‘oe e fa’aue nei i te ta’ata e haere e ti’i ? nā ‘oe iho a ho’i e haere ». Tā na pāhonora’a : « nō te mea ‘aita o na e ti’aturi nei ».
Mea mā :’aita iho a i hape. ‘Aita iho a terā ta’ata i ho’i mai. Nō te fa’a’itera’a ia ‘outou ē : e ‘ite-roa-hia te ti’aturira’a i ni’a i te hōho’a mata.
E. Oia. ‘Ia ti’aturi ‘oe te rā’au, e ora ‘oe. Terā te parau o tō’u nei metua vahine, o tā na i ha’api’i nō tō’u pāpā rū’au, o tā’u ïa ‘i ‘ore i ha’apa’o. Teie mahana, mea haere pa’i ïa te taote a vera mā.
‘Aita ra vau i ha’amarirau. Nō te mea ē, ‘e’ere nā’u teie nei tūha’a – te ti’aturi nei au – te vai ra 
iho a te hō’ē i roto ia mātou, tei mā’itihia nō te amora’a i teie tūha’a. Parauhia pa’i ē nā roto i tō tātou nei reo tīpe’e : héritage. Tīrara atu ai.
« Hō’ē ‘initi ! » te reo o tō’u nei pāpā rū’au – pauroa te mau pō, e haere i te fare metua, e inu i te rā’au tahiti. Nō te tama i te tino. Mea ‘āpapa te mau mo’otua i mua i teie nei ta’ata rurutu pāuutuutu maita’i. ‘Aita hō’ē a’e i rotopu ia mātou i mā’iri. ‘Eiaha iho a. ‘Ia mā’iri ‘oe, e tā’i te niuniu. « ’erā a’e te rā’au tīa’i mai ra ‘ia ‘oe ? » E peu mātarohia e mātou i tō mātou tau tamari’i. ‘Aita vau e nehenehe e parau ē : i ti’aturi ānei ra mātou. Tō’u rā metua : ‘Ē. E aha te aura’a ? Ti’aturi te metua i te ‘ohipa tā na e rave ra nō te mea ‘ua ravehia te reira e tō rātou mau metua, tei ravehia e rātou ‘e  mea nā reira mai te tau ‘e te tau. Ti’aturi nā te metua i te parau o tō na metua, o tā na ïa e fa’aitoito nei i te fa’atae i tā na tamari’i. O vau ïa. ‘Aore ‘a. Nō’u iho a te hape.
E aha ïa te aura’a mea mā ? Fa’aro’o ‘e a ha’apa’o te parau o te metua. I teie mahana, e ti’aturi tātou i te hō’ē ‘ohipa mai te peu ‘ua ha’apāpūhia e te ‘ihi. Terā te vaira’a i teie mahana. ‘E’ere ānei ? Tei hea te vaira’a o tā tātou peu i teie mahana ? tei hea pa’i ïa te vaira’a o tā tātou peu i teie mahana ? O te parau ato’a ïa o te reo. ‘Aita tātou e ti’aturi nei i tō tātou nei reo nō te mea ‘aita tō na e faufa’a ‘atitī a’e te ao. E ti’aturi tātou i te reo farani ‘e te reo peretāne. ‘E’ere nō te mea ē, ‘aita tātou i ha’api’i, ‘aita rā tātou i ha’apa’o nō te mea te ti’aturira’a tei vaho. Tera ïa teie mahana : ‘e aha te rā’au fa’atere nō terā ma’i ? je sais pas. Na hea ia parau ana’e terā ‘ohipa nā roto i te reo mā’ohi ? je sais pas.
‘Ē. je sais pas. Ti’aturi tātou ia “je sais pas”.
‘E pa’i, te mau ta’ata o tā’u i ti’aturi rahi roa – ‘aita fa’ahou i teie nei ao. Ti’aturi pa’i vau ia vai i teie mahana ?
‘Ua ta’a ra ‘ia’u i teie mahana : ‘aita te faufa’a o te hō’ē ta’ata e mo’e ‘ia reva ana’e teie ta’ata – ‘e mo’e rā teie faufa’a ‘ia ‘ore tātou ‘ia ha’apa’o, ‘ia ‘ore tātou ‘ia ha’amana’o ‘e ‘ia ‘ore tātou ‘ia ti’aturi.
‘E aha ïa tā’u e nehenehe e poro’i ‘ia tātou i teie mahana : i teie ra’a ra taime e mea mā, a tu’u a tō tātou ti’aturira’a i roto i tō tātou iho parau – ‘e’ere nō tātou, nō tā tātou rā mau tamari’i.
E ti’a ai te parau pa’ari o tō’u nei metua vahine : ‘Ia ti’aturi ‘oe te rā’au, e ora ‘oe.
Terā rā’au hoa here mā, tō tātou ïa parau. E mea ‘ōhie roa i te māramara’a.
‘Aua’a tō ‘oe parau, i ora ai ‘oe.
‘Ia ora na.


C’est comme si, aujourd’hui, je regrettais de ne pas avoir prêté attention aux enseignements de ma maman. Elle pratiquait la médecine traditionnelle, notamment pour soigner les enfants. Elle connaissait les remèdes : tel remède, telle préparation ; tel autre, telle préparation. Telle feuille, telle quantité. Tel remède pour telle ou telle maladie. Je n’y ai pas prêté attention. J’avais davantage confiance en ce qui venait d’ailleurs. Et voilà qu’aujourd’hui, je n’ai rien retenu.
Oui, oui. Je me souviens encore de la manière dont ma maman avait réagi lorsqu’une personne s’était présentée à la maison pour lui demander un remède. Elle lui avait simplement dit : « Va chercher telle feuille et ramène-la-moi. » Je lui avais alors demandé : « Mamie, pourquoi tu ne vas pas la chercher toi-même ? D’habitude, tu ne demandes jamais aux gens d’aller chercher les plantes. C’est toujours toi qui y vas. » Et elle m’avait répondu : « Parce que cette personne n’y croit pas. »
Chers amis… elle ne s’était pas trompée. Cette personne n’est jamais revenue. C’est pour vous dire à quel point la croyance pouvait se lire jusque sur le visage. 
Oui, oui. « Si tu crois au remède, tu guériras. » Telles étaient les paroles de ma maman. Elle même les avait apprises de mon grand-père. Et moi, je n’ai pas retenu cet enseignement. Aujourd’hui, je vais chez le médecin. 
Mais je ne baisse pas les bras. Car je me dis que ce savoir ne devait peut-être pas me revenir. Parmi nous, il y en a certainement un qui a été choisi pour porter cette part de notre héritage. Comme on le dit dans la langue de Molière : « héritage ». C’est tout. 
« Un pouce ! » disait mon grand-père. Tous les soirs, nous nous rendions à la maison familiale pour boire notre remède. Pour purifier le corps. Les petits-enfants se mettaient alors en rang devant cet homme originaire de Rurutu, bien portant et imposant. Aucun de nous ne manquait à l’appel. Surtout pas ! Si tu t’absentais, le téléphone sonnait : « Ton remède t’attend ! » C’était une habitude pour nous lorsque nous étions enfants. Je ne peux pas vous dire si, nous, nous y croyions vraiment. Mais nos parents : OUI. Qu’est-ce que cela signifie ? Nos parents croyaient en ce qu’ils faisaient parce qu’ils l’avaient appris de leurs parents, qui eux-mêmes l’avaient appris des leurs. Et il en avait été ainsi de génération en génération. Nos parents avaient confiance dans la parole de leurs parents et ils essayaient, à leur tour, de la transmettre à leurs enfants. À moi. Mais moi, je n’ai rien appris. C’est de ma faute. 
Qu’est-ce que cela signifie ? Ecoutez et prêtez attention aux paroles des parents. Aujourd’hui, nous croyons en quelque chose lorsqu’il est prouvé scientifiquement. Voilà où nous en sommes. N’est-ce pas ? Qu’en est-il de nos pratiques aujourd’hui ? Quelle place occupent-elles encore ? Il en va de même pour notre langue. Nous ne croyons plus suffisamment en notre langue parce que nous pensons qu’elle n’a pas de valeur à l’échelle internationale. Nous faisons confiance au français et à l’anglais. Ce n’est pas parce que nous n’avons rien appris. C’est tout simplement parce que nous n’y avons pas prêté suffisamment attention. Parce que notre confiance est ailleurs. Et voilà où nous en sommes aujourd’hui : Quel remède pour telle maladie ? Je ne sais pas. Comment appelle-t-on cette chose en tahitien ? Je ne sais pas.
Oui… « Je ne sais pas. » Nous avons fini par croire au « je ne sais pas ».
Et toutes ces personnes en qui j’avais tellement confiance ne sont plus de ce monde. Alors, aujourd’hui, en qui dois-je placer ma confiance ?
Ce que j’ai compris, c’est que la valeur d’une personne ne disparaît pas avec elle lorsqu’elle meurt. Elle disparaît lorsque nous ne prêtons plus attention à ce qu’elle nous a transmis, lorsque nous ne nous en souvenons plus, lorsque nous n’y croyons plus. 
Alors, quel message puis-je nous transmettre aujourd’hui ? Chers amis, c’est maintenant qu’il faut agir. Ramenons notre confiance vers notre propre histoire. Faisons confiance à ce que nos anciens nous ont transmis. Et ne le faisons pas pour nous, mais pour nos enfants. 
C’est là que les paroles sages de ma maman prennent tout leur sens : « Si tu crois au remède, tu guériras. »
Ce remède, chers amis, c’est notre histoire. Simple à comprendre.
C’est grâce à ton histoire que tu existes.  
‘Ia ora na.



